સવારે આઠ વાગ્યે ચારે’ય મહિલાઓ ભીક્ષા માગવા ઘરેથી નીકળી. સવારે નારણપુરા વિસ્તારમાં ભીક્ષા માગી હતી. બપોરે સવા બે વાગ્યાના અરસામાં નારણપુરા ક્રોસીંગ પાસે ચાલીમાંથી નીકળ્યા ત્યારે દારૂના નશામાં રહેલા યુવકોએ પૈસા માગ્યા હતા. મહિલાઓએ ભીક્ષામાં લોટ અને ફ્રૂટ મળે છે, પૈસા નહીં તેમ કહી પૈસા આપવાની ના પાડી હતી. એક દંપતિએ પણ આ શખ્સોને ઠપકો આપી રવાના કર્યા હતા. આ મહિલાઓ વાડજ સર્કલ ઉપર પહોંચી ત્યારે બાઈક ઉપર આવેલા આ શખ્સોએ પોત પ્રકાશ્યું હતું. ‘બાળક ચોર’ ગેંગ છે તેમ કહી આ શખ્સોએ હંગામો મચાવી દીધો હતો.